এর পরে একই কর্মকর্তা মন্ত্রণালয় থেকে একই বিষয়ে দুই দফায় তাগিদ দিয়ে পত্র পাঠান। দ্বিতীয়টি পাঠানো হয় গত ১৫ মে (নথি নং- ৩৩.০১.০০০০.১১৮.২২.৪৬৮.১৭-৩১২) এবং সবশেষ চিঠিটি পাঠানো হয় গত ২ জুলাই। যার নথি নং- ৩৩.০১.০০০০.১১৮.২২.৪৬৮.১৭-৪২৬। ২ জুলাই প্রেরিত পত্রে প্রথম ও দ্বিতীয় দফায় প্রাণিসম্পদ অধিদফতরে পাঠানো চিঠির সূত্র উল্লেখ করে বলা হয়, “সূত্রস্থ স্মারকের প্রেক্ষিতে জানানো যাচ্ছে যে, আবেদনকারী প্রতিষ্ঠান- ইসলাম এগ্রোভেট লিমিটেডের আবেদনপত্রের প্রেক্ষিতে কোনো সিদ্ধান্ত গ্রহণ করা হয়েছে কিনা এবং উক্ত বিষয়ে আবেদনকারী প্রতিষ্ঠানকে কোনো পত্র দেয়া হয়েছে কিনা- এ বিষয়ে সুস্পষ্টভাবে জানানোর জন্য অনুরোধ করা হয়েছিল। কিন্তু অদ্যাবধি উক্ত বিষয়ে এ মন্ত্রণালয়কে জানানো হয়নি। এমতাবস্থায়, এ মন্ত্রণালয়ের ১নং সূত্রস্থ (মৎস্য ও প্রাণিসম্পদ মন্ত্রণালয়ের স্মারক নং- ৩৩.০১.০০০০.১১৮.২২.৪৬৮.১৭-৩১২ তারিখ: ১৫/০৫/২০১৮) স্মারকের নির্দেশনা অনুযায়ী চাহিত তথ্যাদি এ মন্ত্রণালয়ে প্রেরণ করার জন্য নির্দেশক্রমে অনুরোধ করা হলো।”